  Виталий Пронин В. ЕновХанты-Мансийскысь библиотекаын ортчиз кылбуръёс но выжыкылъёс гожъясьлэн Владимир Еновлэн нырысетӥ книгаеныз тодматскон.Владимир Енов вордскемын Тюмень улосын чорыгасьлэн-пӧйшурасьлэн семьяяз. Томскысь пединститутэз йылпумъяса, кема аръёс ӵоже ужамын ӟуч кылъя но литературая дышетӥсь луыса. Али со «Ханты ясанг» газетын корреспондент. Ханты но ӟуч кылъёсын гожъяське. Кылбуръёс малпам сяна, печатла наукалы сӥзем ужъёссэ. Владимир Егорович - филология наукаосъя кандидат, Россиысь Писательёслэн огазеяськонзылэн ёзчиез. Нырысетӥ книгаез нимаське «Сказы рода Правдивых людей», ӵапак озьы, пе, берыктӥське ханты кылысь солэн фамилиез. Книгае пырем выжыкылъёсты писатель юромо малпаса ӧз пукы. Соосты Енов кылӥз ай пичи дыръяз. Бичетэ кызь выжыкыл пыремын, тросэз соос пӧйшурасьёс но чорыгасьёс сярысь.Людмила Спирякова Туспуктэмез: finnougoria.ru  